Riina Airenne

Riina Airenne (1994. aastani Riina Kadaja,; sündinud 12. septembril 1959 Tartus) on eesti laulja (sopran, metsosopran).

Lõpetas 1979 Tartu Heino Elleri nimelise Muusikakooli koorijuhtimise (Vaike Uibopuu klass) ning 1984 Tallinna Riikliku Konservatooriumi koorijuhtimise (Ants Üleoja klass) ja 1989 laulu erialal (Tiiu Levaldi ja Ivo Kuuse klass).

Ta täiendas end 1991–1993 Savonlinnas Shen Xiangi ja Li Yinwei kursustel. Lisaks Eva Plahova, Marga Schimli, Ludmilla Brauni, Thomas Hemsley, Nicola Christou, Tamara Novitšenko, Margarita Gruzdjeva, Kaludi Kaludovi jt juures.

Olnud aastast 1989 Estonia solist ja 1992. aastast ühtlasi Eesti Muusikaakadeemia pedagoog, algul ansambliõppejõuna ja seejärel erialaõppejõuna . Alates 2014.aastast töötab etenduse juhina Rahvusooperis Estonia.

Estonias ja mujal loonud üle 50 rolli, esinenud nii ooperi-, kontsert- kui suurvormilauljana ka Lätis, Leedus, Jugoslaavias, Tšehhis, Soomes, Rootsis, Belgias, Saksamaal, Iirimaal, Venemaal, Tšuvaššias, Kanadas ja Küprosel.

Teinud koostööd selliste dirigentidega nagu Peeter Lilje, Hannu Bister, Carlo Cillario, Carlos Spierer, Eri Klas, Neeme Järvi, Paul Mägi, Jüri Alperten, Arvo Volmer, Risto Joost, Mihhail Gertz, Vello Pähn, Endel Nõgene, Aivo Välja, Erki Pehk, Lauri Sirp jt. 

 Rolle 
 Gianetta (Gaetano Donizetti "Armujook", 1986 TRK-s ja 1989)
 Catharina (Eduard Tubina "Reigi õpetaja", 1988)
 Helena (Arrigo Boito "Mefistofeles", 1988)
 Krahvinna (W. A. Mozarti "Figaro pulm", 1989, TK Estonias)
 Barbara (Ed. Tubina "Barbara von Tisenhusen", 1990)
 II daam (W. A. Mozarti "Võluflööt", 1991)
 Annina (G. Verdi "Traviata", 1991)
 Anna (Aulis Sallineni "Ratsamees", 1991)
 Javotte (J. Massenet’ "Manon", 1992)
 Eboli (G. Verdi "Don Carlos", 1994)
 Silva (I. Kálmáni "Silva", 1995)
 Cherubino (W. A. Mozarti "Figaro pulm", 1996)
 Fenena (G. Verdi "Nabucco", 1996) 
 Ciesca (G. Puccini "Gianni Schicchi", 1997) 
 Frida (Alo Põldmäe "Depressioon baaris", 1997 Von Krahli Teatris)
 Flora (G. Verdi "Traviata", 1997)
 Carmen (G. Bizet’ "Carmen", 1998)
 Suzuki ja Kate (G. Puccini "Madam Butterfly", 1998)
 Vürstinna (A. Dargomõžski "Näkineid" 1999) 
 Lucretia (Benjamin Britteni "Lucretia teotus", 1999, Vanemuine) 
 Carmen (G. Bizet "Carmen", 1999, Cypros)
 Herodias (Straussi "Salome", 2000)
 Carmen (G. Bizet "Carmen",2000, Belgia)
 Marina (Modest Mussorgski "Boriss Godunov", 2001)
 Seltsidaam (E.Tamberg "Cyrano de Bergerac, 2001)
 Abuela (Manuel de Falla "Lühike elu", 2001) 
 Naaber Igor Stravinski "Mavra", 2001, NYYD Ensemble)
 Miss Todd (G. C. Menotti "Vanatüdruk ja varas", 2002)
 Vürstinna (Rene Eespere "Gurmaanid", 2002) 
 Giovanna (G. Verdi "Ernani", 2002)
 Marianna (G. Rossini "Sinjoor Bruschino", 2004)
 Ema Laine (Timo Steineri "Kosjas", 2004) 
 Preili Baggott (B. Britteni "Väike korstnapühkija", 2003) 
 Amneris (G. Verdi "Aida", 2004)
 Krahvinna (P. Tšaikovski "Padaemand", 2004)
 Emilia (G. Verdi "Othello", 2005)
 Õpetaja ja Josephine (T. Kaumanni "Mina – Napoleon", 2005) 
 Madam Flora (G. C. Menotti "Medium", 2005)
 Carmen (G. Bizet "Carmen", 2005, Tšuvaššia)
 Vürstinna-Maria (R. Eespere "Gurmaanid 2", 2006)
 Lucia (P. Mascagni "Talupoja au", 2006)
 Tisbe (G. Rossini "Tuhkatriinu", 2006) 
 Metsamoor ("Pipi-Nuki-Puhh", 2006)
 Muusa-Niklaus (J. Offenbach "Hoffmanni lood", 2007)
 Daam (E.-S. Tüür "Wallenberg", 2007)
 Missis Higgins (F. Loewe "Minu veetlev leedi", 2008)
 Roberta Dawson (M. Vihmand "Armastuse valem", 2008)
 Anhilte (I. Kalman "Silva", 2010)
 Smeraldina (S. Prokofjev "Armastus kolme apelsini vastu", 2010)
 Õpetaja (Ü. Vinter/Ü. Raudmäe "Pipi Pikksukk", 2011,
 Carla Schlumberg (I. Kalman "Tsirkusprintsess", 2015),
 Metsosoprani partiid suurvormides, näiteks W. A. Mozarti “Reekviem”, G. Verdi “Reekviem”, E. Tubina "Reekviem langenud sõdurile" jpm.
 Kammermuusika
 Ooperijazz Helmut Aniko ansambliga

 Tunnustus 
 1988-1989 Georg Otsa nimeline stipendium 
 1989 Vabariiklik Interpreetide Konkurss, esikoht
 1989 Teatriliidu eripreemia "Parimate aariate esitaja"
 1992 Wagneri Ühingu stipendiaat
 1999 Suure Vankri auhinna nominent
 1999 Eesti Teatriliidu muusikaauhind Carmeni osa eest
 1999 Harjumaa teatripreemia
 2001 Georg Otsa nimeline auhind

Kategooria:Eesti ooperilauljad
Kategooria:Sündinud 1959